**ΣΥΝΗΜΜΕΝΟ 2**

**ΜΝΗΜΟΝΙΟ ΣΥΝΕΡΓΑΣΙΑΣ**

**ΜΕΤΑΞΥ**

**ΑΡΜΟΔΙΑΣ ΥΠΗΡΕΣΙΑΣ ΤΟΥ ΥΠΟΥΡΓΕΙΟΥ ΠΟΛΙΤΙΣΜΟΥ – ΦΟΡΕΑ ΕΚΤΟΣ ΥΠΗΡΕΣΙΩΝ ΤΟΥ ΥΠΟΥΡΓΕΙΟΥ ΠΟΛΙΤΙΣΜΟΥ (π.χ. Δήμου…./ Περιφέρειας…κ.ά.)**

Στην ……… σήμερα, ……/……/……, οι παρακάτω Συμβαλλόμενοι:

Α. Το Υπουργείο Πολιτισμού (εφεξής αποκαλούμενο Υπουργείο), νόμιμα εκπροσωπούμενο από τον (προϊστάμενο Υπηρεσίας) ….

Β. Ο Δήμος…….., νόμιμα εκπροσωπούμενη/ος από τον ….

συμφωνούν και συναποδέχονται τα παρακάτω:

Μεταξύ των Συμβαλλομένων υπογράφεται το παρόν Μνημόνιο Συνεργασίας σύμφωνα με:

* Τις διατάξεις του Ν. 4858/2021 (ΦΕΚ 220/Α/19.11.2021) «Κύρωση κώδικα νομοθεσίας για την προστασία των αρχαιοτήτων και εν γένει της πολιτιστικής κληρονομιάς», όπως ισχύει.
* Το Π.Δ. 4/2018 (ΦΕΚ 7/Α/22.1.2018) «Οργανισμός Υπουργείου Πολιτισμού και Αθλητισμού» όπως τροποποιήθηκε και ισχύει.
* Το Ν. 3852/2010 (ΦΕΚ 87/Α/7.6.10) "Νέα Αρχιτεκτονική της Αυτοδιοίκησης και της Αποκεντρωμένης Διοίκησης – «Πρόγραμμα Καλλικράτης», όπως τροποποιήθηκε και ισχύει.
* Την υπ΄ αρίθμ. 5341/2018/16.4.2018 εγκύκλιο της Γενικής Γραμματείας Ψηφιακής Πολιτικής με θέμα: «Προτεραιότητες της Εθνικής Ψηφιακής Στρατηγικής στο πλαίσιο των Περιφερειακών Επιχειρησιακών Προγραμμάτων του ΕΣΠΑ 2014-2020».

##### Την υπ΄ αρίθμ. ΕΔΕΠΟΛ/Α/ΦVIβ/**….**09.2023 εγκύκλιο της Ε.Δ.Ε.ΠΟΛ. σχετικά με την υποβολή προτάσεων για χρηματοδότηση ψηφιακών δράσεων στο πλαίσιο του ΕΣΠΑ 2021-2027 στον Τομέα του Πολιτισμού.

* Την με αριθμό ……. Απόφαση του Δημοτικού / Περιφερειακού Συμβουλίου ……κ.ά.

**Άρθρο 1ο Φορείς εκτέλεσης και υλοποίησης του αντικειμένου**

Φορείς εκτέλεσης και υλοποίησης του Μνημονίου είναι:

1.Το Υπουργείο Πολιτισμού / αρμόδια Υπηρεσία του ΥΠ.ΠΟ. ……..

2.Ο Δήμος ……κ.ά.

Ο κάθε φορέας αναλαμβάνει να υλοποιήσει όσες δράσεις είναι συναφείς με τη φύση, το αντικείμενο και το εύρος των αρμοδιοτήτων του.

**Άρθρο 2ο Στόχοι**

Το παρόν Μνημόνιο έχει ως στόχο τον προσδιορισμό του πλαισίου Συνεργασίας μεταξύ της αρμόδιας Υπηρεσίας …… του Υπουργείου Πολιτισμού και του ….., στην υλοποίηση της Πράξης ……….. η οποία εντάσσεται στο Πρόγραμμα ……., με φορέα υλοποίησης (δικαιούχο) τον Δήμο ……. και ειδικότερα στο μέρος αυτού που αφορά στην προετοιμασία, παραγωγή και διαχείριση του ψηφιακού περιεχομένου και υλικού στους ακόλουθους αρχαιολογικούς χώρους/ μνημεία/ μουσεία: ……..

**Άρθρο 3ο Αντικείμενο**

2.1. Ειδικότερα, με το παρόν Μνημόνιο προβλέπεται η συμμετοχή της κατά τόπον αρμόδιας Υπηρεσίας …… του ΥΠ.ΠΟ., στην παραγωγή του απαραίτητου εντύπου, οπτικοακουστικού και ψηφιακού υλικού, το οποίο είναι αναγκαίο για την αποτελεσματική υλοποίηση της συνολικής Πράξης και σχετίζεται με αρχαιολογικό χώρο / μνημείο / μουσείο.

2.2. Η εξειδίκευση του αντικειμένου του Μνημονίου περιλαμβάνει τους ακόλουθους κύριους άξονες:

Α) Έλεγχο των κειμένων για τους/τα ανωτέρω αναφερομένους/α αρχαιολογικούς χώρους/ μνημεία/ μουσεία από την αρμόδια Υπηρεσία του ΥΠ.ΠΟ. …….., τα οποία θα χρησιμοποιηθούν και για την παραγωγή οπτικού ή/ και ακουστικού υλικού, που είναι απαραίτητο για την υλοποίηση του ψηφιακού Έργου. Τα κείμενα θα υποβάλλονται ηλεκτρονικά στην αρμόδια Υπηρεσία του ΥΠ.ΠΟ., η οποία έχει την υποχρέωση να απαντήσει, εντός ……εργασίμων ημερών, από την λήψη των σχετικών αρχείων, προκειμένου να τηρηθεί το χρονοδιάγραμμα υλοποίησης του Έργου. Στην περίπτωση παρατηρήσεων, ο ανάδοχος οφείλει να τις ενσωματώσει εντός ….. ημερών, και να στείλει εκ νέου για έγκριση τα επικαιροποιημένα, σύμφωνα με τις παρατηρήσεις της Υπηρεσίας…..., κείμενα, Η παραπάνω διαδικασία επαναλαμβάνεται εντός των προαναφερομένων χρονικών πλαισίων, έως ότου χορηγηθεί η σύμφωνη γνώμη της αρμόδιας Υπηρεσίας του ΥΠ.ΠΟ. .…….

Β) Παροχή εκ μέρους της αρμόδιας Υπηρεσίας του ΥΠ.ΠΟ. ……, όλων των αναγκαίων διευκολύνσεων στον ανάδοχο του Έργου για τη λήψη φωτογραφιών και τη διενέργεια βιντεοσκοπήσεων, που είναι απαραίτητες για την υλοποίηση της Πράξης, στους/στα αρχαιολογικούς χώρους/χμνημεία/ μουσεία ……… αφού ληφθούν οι κατά νόμον απαραίτητες αδειοδοτήσεις από το ΥΠ.ΠΟ. και καθοριστούν τα σχετικά τέλη.

Η αίτηση για τη λήψη και χρήση απεικονίσεων προς την αρμόδια Υπηρεσία του ΥΠ.ΠΟ. θα υποβάλλεται από τον ανάδοχο του Έργου με ηλεκτρονική ή έντυπη αλληλογραφία, επισυνάπτοντας απαραίτητα τη σχετική αδειοδότηση και το αποδεικτικό για την τακτοποίηση τυχόν τελών. Η αρμόδια Υπηρεσία του ΥΠ.ΠΟ. οφείλει να απαντήσει εντός…..…εργάσιμων ημερών σχετικά με το χρονοδιάγραμμα των διευκολύνσεων, φροντίζοντας τόσο για την εύρυθμη λειτουργία της Υπηρεσίας, όσο και για την απαρέγκλιτη τήρηση του χρονοδιαγράμματος του Έργου.

**Άρθρο 4ο Ισχύς**

Χρόνος έναρξης της ισχύος του Μνημονίου θεωρείται η ημερομηνία υπογραφής του Μνημονίου και λήξης αυτού η οριστική παραλαβή της Πράξης. Η διάρκειά του μπορεί να παραταθεί με τη σύμφωνη γνώμη όλων των Συμβαλλομένων μερών. Στην περίπτωση αλλαγών στα παραδοτέα του Έργου, που θα επέλθουν μετά την λήξη της ισχύος του Μνημονίου, απαιτείται η χορήγηση της προηγούμενης σύμφωνης γνώμης της κατά τόπον αρμόδιας Υπηρεσίας του ΥΠ.ΠΟ.…….

**Άρθρο 5ο Δικαιώματα και Υποχρεώσεις των Συμβαλλομένων**

5.1. Ο κάθε Συμβαλλόμενος φορέας αναλαμβάνει την υποχρέωση να διευκολύνει το έργο του ετέρου Συμβαλλομένου φορέα, για την κάλυψη των αναγκών εκτέλεσης της Πράξης στο πλαίσιο του παρόντος Μνημονίου.

5.2. Το Υπουργείο παρέχει κάθε δυνατή διευκόλυνση, από την άποψη των διοικητικών διαδικασιών και της επιστημονικής στήριξης για την απρόσκοπτη εκτέλεση της Πράξης. Συνεργάζεται σε όλη τη διάρκεια του Μνημονίου με τον έτερο Συμβαλλόμενο και τα αρμόδια όργανά του στην εκτέλεση της Πράξης.

**Άρθρο 6ο Συγκρότηση – Αρμοδιότητες της ΕΠ**

6.1. Οι Συμβαλλόμενοι φορείς, εκτιμώντας τη σοβαρότητα του αντικειμένου του μέρους της Πράξης που αφορά στην προετοιμασία, παραγωγή και διαχείριση ψηφιακού περιεχομένου και υλικού στους αρχαιολογικούς χώρους/ μνημεία/ μουσεία ….. ώστε το τελικό αποτέλεσμα να είναι προϊόν συμμετοχικών διαδικασιών που θα εξασφαλίσουν την υλοποίηση των στόχων, συμφωνούν για τη συγκρότηση Επιτροπής Παρακολούθησης (Ε.Π.) του Μνημονίου

6.2. Η Ε.Π. αποτελείται από τρία (3) μέλη με τους αναπληρωτές τους. Δύο (2) ορίζονται από τον Δήμο, με τους αναπληρωτές τους, εκ των οποίων προέρχεται και ο Πρόεδρος αυτής (με τον αναπληρωτή του) και ένα (1) ορίζεται από το Υπουργείο, με τον αναπληρωτή του.

6.3. Οι αρμοδιότητες της Ε.Π. είναι η παρακολούθηση της υλοποίησης των προβλεπόμενων στο παρόν Μνημόνιο Συνεργασίας.

6.4. Η Ε.Π. λειτουργεί με βάση τις διατάξεις περί λειτουργίας συλλογικών οργάνων της Δημόσιας Διοίκησης.

**Άρθρο 7ο Τελικές διατάξεις**

7.1. Είναι δυνατή η διεύρυνση και η τροποποίηση του Μνημονίου σε ό,τι αφορά τη συμμετοχή και άλλων φορέων ή την επέκταση του αντικειμένου του, εφόσον τούτο κριθεί σκόπιμο κατά την εκτέλεση της Πράξης.

7.2. Με τη λήξη του Μνημονίου ή την καθ’ οιονδήποτε τρόπο διακοπή του, αντίγραφα των εγγράφων που θα παραχθούν στο πλαίσιο της υλοποίησης του Μνημονίου, συγκροτούν το αρχείο αυτού και θα περιέλθουν σε όλους τους συμβαλλομένους φορείς.

7.3. Η μη άσκηση δικαιωμάτων ή η παράλειψη υποχρεώσεων από οποιοδήποτε Συμβαλλόμενο μέρος ή η ανοχή καταστάσεων αντιθέτων προς το Μνημόνιο ή η καθυστέρηση στη λήψη μέτρων που προβλέπει το Μνημόνιο αυτό από οποιοδήποτε Συμβαλλόμενο μέρος δεν μπορεί να θεωρηθεί ως παραίτηση των Συμβαλλομένων μερών από δικαιώματα ή απαλλαγή από υποχρέωσή τους ή αναγνώριση δικαιωμάτων στα Συμβαλλόμενα μέρη που αναγνωρίζονται από το Μνημόνιο.

7.4. Ρητά συμφωνείται ότι το ΥΠ.ΠΟ. δεν παραιτείται από κανένα πνευματικό ή συγγενικό ή οποιοδήποτε άλλο δικαίωμα απορρέει από το αρ. 46 του ν. 4858/2021, ούτε εκχωρεί σε κανένα από τα αντισυμβαλλόμενα σχετικό δικαίωμα. Σε περίπτωση παραγωγής απεικονίσεων και αντιγράφων του χώρου και των μνημείων οι συμβαλλόμενοι φορείς υποχρεούνται να ζητήσουν άδεια από το Υπουργείο Πολιτισμού, σύμφωνα με τις παρ. 4Α έως 4Δ και 5 του άρθρου 46 του ν. 4858/2021, όπως ισχύει.

**ΟΙ ΣΥΜΒΑΛΛΟΜΕΝΟΙ**